রেজাল্ট শুনেই ঘাটালের কৃতী ছাত্রকে ফোন, কী বললেন সাংসদ দেব?

ওয়েব ডেস্ক: শুক্রবার প্রকাশিত হয়েছে এবারের মাধ্যমিক পরীক্ষার ফলাফল (Madhyamik Exam Results)। এবারেও বোর্ডের এই পরীক্ষায় জেলায় জয়জয়কার। মোট ৬৬ জনের মেধাতালিকায় বেশিরভাগই বিভিন্ন জেলার পরীক্ষার্থী। সেই মেধাতালিকায় অষ্টম স্থান অর্জন করেছেন পশ্চিম মেদিনীপুর (Paschim Medinipur) জেলার ঘাটালের মনসুকা লক্ষীনারায়ণ হাইস্কুলের অরিত্র সাঁতরা। আর এবার তাঁকে শুভেচ্ছা জানালেন ঘাটালের সাংসদ দীপক অধিকারী ওরফে দেব (Dev)।

মাধ্যমিকে অষ্টম অরিত্র সাঁতরার প্রাপ্ত নম্বর ৬৮৮। ফলাফল ঘোষণার পরদিন অর্থাৎ, শবিবার দুপুরে অরিত্রকে শুভেচ্ছা জানাতে তাঁর বাড়িতে উপস্থিত হন ঘাটালের সংসদ প্রতিনিধি রামপদ মান্না। এছাড়াও এদিন কৃতি পড়ুয়ার বাড়িতে উপস্থিত হন ঘাটাল ব্লক তৃণমূল কংগ্রেসের সভাপতি দিলীপ মাঝি, ঘাটাল পৌরসভার চেয়ারম্যান তুহিন কান্তি বেরা সহ আরও অনেকে। সেখানেই ফোনের মাধ্যমে অরিত্রকে শুভেচ্ছা জানান ঘাটালের সাংসদ তথা অভিনেতা দীপক অধিকারি ওরফে দেব।

আরও খবর: মাধ্যমিকে প্রথম দশে কারা?

উল্লেখ্য, শুক্রবার সকালে মাধ্যমিকের ফল ঘোষণা করেন মধ্যশিক্ষা পর্ষদের (West Bengal Board of Secondary Education) সভাপতি রামানুজ গঙ্গোপাধ্যায়। এবারের মাধ্যমিকে পাশের হার ৮৬.৫৬ শতাংশ। পাশের নিরিখে প্রথমে রয়েছে পূর্ব মেদিনীপুর, দ্বিতীয় স্থানে কালিম্পং, তৃতীয় স্থানে কলকাতা, চতুর্থ স্থানে পশ্চিম মেদিনীপুর।

এবছরের মাধ্যমিক পরীক্ষায় প্রথম হয়েছেন রায়গঞ্জের অদৃত সরকার। তাঁর প্রাপ্ত নম্বর ৯৯.৯৩ শতাংশ। মাধ্যমিকে দ্বিতীয় স্থানে রয়েছেন দু’জন। মালদহের রামকৃষ্ণ মিশন বিবেকানন্দ বিদ্যামন্দিরের অনুভব বিশ্বাস (৬৯৪) এবং বাঁকুড়ার বিষ্ণুপুর হাইস্কুলের সৌম্য পাল (৬৯৪)। তৃতীয় স্থানে বাঁকুড়ার ঈশানী চক্রবর্তী। এবছর মাধ্যমিক পরীক্ষায় মেয়েদের মধ্যে প্রথম হয়েছেন তিনিই।

দেখুন আরও খবর: